**UZŅĒMUMA LĪGUMS**

par mēbeļu piegādi Daugavpils pilsētas izglītības iestāžu vajadzībām

Daugavpilī, 2016.gada \_\_\_\_.novembrī

**Daugavpils pilsētas Izglītības pārvalde,** reģistrācijas numurs 90009737220, juridiskā adrese: Saules iela 7, Daugavpils,tās vadītājas **Marinas Isupovas** personā, kura rīkojas uz Nolikuma pamata, (turpmāk – Pasūtītājs), no vienas puses, un

**SIA „L BIZNESS GROUP”,** reģistrācijas numurs 41503057572, juridiskā adrese „Dzirnavas 39”, Stropi, Naujenes pag., Daugavpils nov., valdes locekļa **Jevgeņija Loiko** personā, kurš rīkojas uz Statūtu pamata ar tiesībām pārstāvēt kapitālsabiedrību atsevišķi, (turpmāk – Izpildītājs), no otras puses, abas kopā turpmāk Puses, pastāvot pilnīgai vienprātībai, bez viltus, maldiem un spaidiem,

ņemot vērā Daugavpils pilsētas domes Iepirkuma komisijas 2016.gada 25.oktobra lēmumu iepirkuma „Mēbeļu piegāde Daugavpils pilsētas izglītības iestāžu vajadzībām”, DPD 2016/171, 2.DAĻĀ: “Mēbeļu piegāde Daugavpils pilsētas izglītības iestāžu vajadzībām 2”, noslēdza šāda satura līgumu:

**I. Līguma priekšmets**

1. Pasūtītājs uzdod, bet Izpildītājs apņemas izgatavot (vajadzības gadījumā), piegādāt un uzstādīt **mēbeļu komplektu** (turpmāk – mēbeles) atbilstoši Izpildītāja iepirkumam iesniegtajam tehniskajam piedāvājumam (1.pielikums) un tāmei (2.pielikums), kas ir šī Līguma neatņemamas sastāvdaļas (turpmāk arī Pasūtījums).
2. Izpildītājs piegādā un uzstāda mēbeļu komplektu Līguma 3.pielikumā noteiktajās adresēs.
3. Izpildītājs apņemas izpildīt Pasūtījumu **vēlākais 4 (četru) mēnešu laikā** no līguma spēkā stāšanās dienas.

**II. Izpildītāja pienākumi**

1. Izgatavot, piegādāt un uzstādīt mēbeles saskaņā ar Līgumu un pēc mēbeļu uzstādīšanas iesniegt Pasūtītājam parakstīšanai Pasūtījuma nodošanas – pieņemšanas aktu un apmaksas dokumentus.
2. Piegādāt mēbeles atbilstoši Līguma pielikumā norādītajam apjomam, kvalitātes prasībām, aprakstam un skicēm.
3. Nodrošināt, lai transportēšanas laikā mēbeles būtu iepakotas, pasargājot tās no defektu rašanās.
4. Saskaņot mēbeļu piegādes un uzstādīšanas laikus ar Līgumā norādīto Pasūtītāja atbildīgo personu ne vēlāk kā divas darba dienas pirms mēbeļu piegādes.
5. Mēbeļu uzstādīšanas laikā ievērot drošības tehnikas, ugunsdrošības, darba drošības, veselības un apkārtējās vides aizsardzības normatīvos aktus, kā arī citus Latvijas Republikā spēkā esošos normatīvos aktus, kā arī Pasūtītājaatbildīgā darbinieka norādījumus.
6. Nodrošināt, lai mēbeļu pārvietošanas laikā netiktu bojātas grīdas, sienas un telpās esošais Pasūtītājainventārs.

**III. Pasūtītāja pienākumi**

1. Veikt samaksu par kvalitatīvi izgatavotajām, piegādātajām un uzstādītajām mēbelēm saskaņā ar Līguma noteikumiem.
2. Līgumā noteiktajā kārtībā pieņemt Izpildītāja piegādātās un uzstādītās mēbeles un parakstīt Pasūtījuma nodošanas – pieņemšanas aktus un apmaksas dokumentus, ja piegādātās un uzstādītās mēbeles un to kvalitāte atbilst Līguma specifikācijai, aprakstam un skicēm.

**IV Līguma summa un norēķinu kārtība**

1. Līguma summa ir **EUR 13 979,82 (trīspadsmit tūkstoši deviņi simti septiņdesmit deviņi *euro* un 82 centi)**, pievienotās vērtības nodoklis (PVN 21%) sastāda EUR 2 935,76 (divi tūkstoši deviņi simti trīsdesmit pieci *euro* un 76 centi), kopā ar PVN **EUR 16 915,58 (sešpadsmit tūkstoši deviņi simti piecpadsmit *euro* un 58 centi).**
2. Pasūtītājs veic līguma summas samaksu **15 (piecpadsmit) dienu laikā** no kvalitatīvi izpildīta Pasūtījuma nodošanas – pieņemšanas akta parakstīšanas. Maksājums tiek izpildīts pamatojoties uz Izpildītāja izsniegtu rēķinu. Priekšapmaksa nav paredzēta.
3. Samaksu Pasūtītājs veic, pārskaitot līgumcenu Izpildītāja rēķinā norādītajā bankas norēķinu kontā. Par samaksas dienu uzskatāma diena, kurā Pasūtītājs veicis bankas pārskaitījumu.
4. Izpildītājs, sagatavojot rēķinu, iekļauj tajā informāciju ar pasūtījuma pilnu nosaukumu un numuru, kā arī Līguma numuru un noslēgšanas datumu. Ja Izpildītājs nav iekļāvis šajā Līguma punktā noteikto informāciju rēķinā, Pasūtītājs ir tiesības prasīt Izpildītājam veikt atbilstošas korekcijas rēķinā.

**V. Pasūtījuma pieņemšanas kārtība un pretenzijas**

1. Pirms mēbeļu komplekta izgatavošanas uzsākšanas, Izpildītājs pēc Pasūtītāja pieprasījuma izgatavo tehniskā piedāvājuma atsevišķos punktos (ne vairāk kā trijos) noteiktās vienas mēbeles paraugu un saskaņotā laikā piegādā paraugu Pasūtītājam saskaņošanai uz sava rēķina.
2. Pasūtītāja pārstāvji piecu dienu laikā pēc paraugu saņemšanas, veic to atbilstības salīdzināšanu ar Līguma prasībām. Ja paraugi atbilst Līguma prasībām, puses paraksta aktu par paraugu saskaņošanu un atļauju uzsākt mēbeļu komplekta izgatavošanu. Ja paraugi izgatavoti nekvalitatīvi, vai neatbilst Līguma prasībām, Pasūtītājs iesniedz Izpildītājam motivētu prasību par saviem līdzekļiem novērst konstatētās nepilnības un iesniegt uzlaboto paraugu atkārtotai saskaņošanai. Ja trūkumi ir nebūtiski, puses var sastādīt domstarpību aktu par nepilnībām, kuras jāņem vērā izpildot Pasūtījumu – tādā gadījumā Izpildītājs ir tiesīgs uzsākt mēbeļu komplekta izgatavošanu atkārtoti nesaskaņojot paraugus.
3. Pēc Pasūtījuma pilnīgas izpildes, Izpildītājs divu dienu laikā iesniedz Pasūtītājamparakstītu Pasūtījuma nodošanas - pieņemšanas aktu un apmaksas dokumentus.
4. pasūtītājs piecu darba dienu laikā pēc Pasūtījuma nodošanas-pieņemšanas akta saņemšanas pārbauda uzstādīto mēbeļu atbilstību Līguma noteikumiem, saskaņotajiem mēbeļu paraugiem un domstarpību novēršanas akta nosacījumiem (ja tāds ir) un pieņem Pasūtījumu, parakstot Pasūtījuma nodošanas-pieņemšanas aktu, vai iesniedz Izpildītājam motivētu atteikumu pieņemt izpildīto Pasūtījumu.
5. Pasūtītāja motivēta atteikuma gadījumā, Izpildītājs ar saviem spēkiem un par saviem līdzekļiem novērš trūkumus un defektus, ja tie radušies Izpildītāja vainas dēļ, veic mēbeļu nomaiņu, ja tās neatbilst Līguma specifikācijai un/vai skicēm, vai tām ir neatbilstoša kvalitāte. Pēc trūkumu novēršanas Izpildītājs atkārtoti iesniedz pasūtītājam Pasūtījuma nodošanas-pieņemšanas aktu. Pasūtītājs atkārtotu mēbeļu pieņemšanu veic Līguma 19.punktā minētajā kārtībā.
6. Pasūtījuma izpildes diena ir diena, kad mēbeles ir uzstādītas un Izpildītājs iesniedzis Pasūtītājam nodošanas – pieņemšanas aktu, ja Pasūtītājs, pieņēmis mēbeles Līgumā noteiktajā kārtībā.
7. Mēbeles pāriet Pasūtītāja īpašumā ar dienu, kad Izpildītājs tās ir piegādājis un uzstādījis un Pasūtītājs veicis pilnu līgumcenas samaksu.

**VI. Garantija**

1. Izpildītājs garantē mēbeļu kvalitāti **5 (piecu) gadu** laikā no Pasūtījuma nodošanas – pieņemšanas akta parakstīšanas dienas. Garantijas laikā Izpildītājs veic mēbeļu, to atsevišķu daļu nomaiņu vai bezmaksas remontu, ja bojājums nav radies Pasūtītāja vai trešo personu vainas dēļ.
2. Izpildītājs garantijas termiņa laikā veic jebkura veida defektu novēršanu par saviem līdzekļiem piecu darba dienu laikā no Pasūtītāja rakstiskas pretenzijas saņemšanas dienas vai citā ar Pasūtītāju rakstiski saskaņotā termiņā. Par katra bojājuma konstatēšanas gadījumu Puses paraksta aktu.
3. Izpildītājs apņemas nodrošināt pasūtījuma izpildi labā kvalitātē, mēbeļu un to izgatavošanā izmantojamo materiālu atbilstību mēbeļu specifikācijai, aprakstam, skicēm un standartiem.
4. Izpildītājs neatbild par piegādāto un uzstādīto mēbeļu defektiem, kas radušies garantijas laikā Pasūtītāja vai trešo personu vainas dēļ.

**VII. Pušu atbildība**

1. Ja Izpildītājs nokavējis Līgumā noteikto mēbeļu piegādes termiņu, Pasūtītājam ir tiesības pieprasīt Izpildītājam līgumsodu 0,2 % (nulle komats divu procentu) apmērā par katru turpmāk nokavēto dienu no kopējās līgumcenas, bet ne vairāk kā 10% (desmit procentus) no kopējās līgumcenas.
2. Ja Pasūtītājs aprēķinājis Līguma 27.punktā noteikto līgumsodu, Pasūtītājam ir tiesības ieturēt līgumsodu no Izpildītājam maksājamās summas, rakstiski paziņojot par to Izpildītājam.
3. Ja Pasūtītājs nokavējis Līgumā noteikto maksājumu termiņu, Izpildītājam ir tiesības pieprasīt Pasūtītājam samaksāt nokavējuma procentus 0,2 % (nulle komats divu procentu) apmērā no nokavētā maksājuma summas par katru nokavēto dienu, bet ne vairāk kā 10% (desmit procentus) no nokavētā maksājuma summas.
4. Puses ir atbildīgas par Līgumā noteikto saistību neizpildi, kā arī par zaudējumiem, ko tās Līguma izpildes gaitā savas vainas dēļ radījušas otrai Pusei.
5. Līgumsoda samaksa neatbrīvo Puses no Līguma izpildes pienākuma, tai skaitā neatbrīvo Izpildītāju no pienākuma novērst preču neatbilstības un nepilnības.

**VIII. Līguma darbības termiņš un izbeigšanas kārtība**

1. Līgums stājas spēkā **2016.gada \_\_\_\_.novembrī** un darbojas līdz Līguma saistību izpildei.
2. Līgums var tikt grozīts, papildināts, pārtraukts vai tā termiņš pagarināts tikai pēc Pušu savstarpējās vienošanās, kas noformētas rakstveidā.
3. Pasūtītājs ir tiesīgs nekavējoties vienpusēji atkāpties no Līguma izpildes bez jebkādu zaudējumu atlīdzināšanas Izpildītājam, par Līguma izbeigšanu rakstiski paziņojot Izpildītājam, ja:
   1. Izpildītājs ir pieņēmis lēmumu uzsākt uzņēmuma likvidāciju, apturēt vai pārtraukt uzņēmuma darbību;
   2. ir uzsākta Izpildītāja maksātnespējas vai bankrota procedūra, vai tā darbība ir pārtraukta vai apturēta;
   3. Izpildītājs kavē Līguma izpildi vairāk par divām nedēļām;
   4. Izpildītāja atkārtoti iesniegtie mēbeļu paraugi (līguma 16. – 17.punkts) neatbilst Līguma nosacījumiem.

**IX. Nepārvarama vara**

1. Puses tiek atbrīvotas no atbildības par Līguma nepildīšanu, ja tā rodas pēc Līguma noslēgšanas nepārvaramas varas vai ārkārtēju apstākļu ietekmes rezultātā, kurus attiecīgā no Pusēm vai Puses kopā nevarēja ne paredzēt, ne novērst, ne ietekmēt, un, par kuru rašanos nenes atbildību, tas ir, stihiskas nelaimes, valsts varas, pārvaldes un pašvaldību pieņemtie ārējie normatīvie akti, kas tieši ietekmē Līguma izpildi.
2. Katra no Pusēm, kuru Līguma ietvaros ietekmē nepārvaramas varas apstākļi, nekavējoties par to informē otru Pusi.

**X. Līguma nodrošinājums**

1. Izpildītājs **5 (piecu)** dienu laikā no Līguma noslēgšanas dienas iesniedz Pasūtītājam no Izpildītāja puses neatsaucamu bankas vai apdrošināšanas sabiedrības izsniegtu **Līguma saistību izpildes garantiju** **5% (piecu procentu)** apmērā no Līgumcenas bez PVN, ar tajā ietvertu garantijas sniedzēja apņemšanos veikt bezierunu garantijas maksājumu pēc pirmā Pasūtītāja pieprasījuma. Līguma saistību izpildes garantijai jābūt spēkā visā Līguma darbības termiņa laikā.
2. Līguma izpildes garantiju Pasūtītājs var izmantot to trūkumu novēršanai, kurus Izpildītājs nenovērš Līguma izpildes laikā, Pasūtītajam nodarīto zaudējumu atlīdzināšanai un līgumsoda ieturēšanai.

**XI. Noslēguma jautājumi**

1. Visi strīdi, kas rodas Līguma sakarā, vispirms tiek risināti savstarpējās sarunās. Ja sarunu gaitā vienošanās vai izlīgums nav panākts, strīds tiek izšķirts tiesā Latvijas Republikas normatīvajos aktos noteiktajā kārtībā.
2. Līgums pilnībā apliecina Pušu savstarpējo vienošanos. Nekādi mutiski papildinājumi netiks uzskatīti par Pusēm saistošiem Līguma noteikumiem. Jebkuri grozījumi Līguma noteikumos stājas spēkā tikai tad, kad tie ir noformēti rakstiski un tos ir parakstījusi katra no Pusēm.
3. Saskaņā ar Publisko iepirkumu likuma 67.1 panta ceturto daļu, Pasūtītājam pirms pasūtījuma izpildes uzsākšanas, rakstiski pamatojot Izpildītājam, ir tiesības samazināt atsevišķu mēbeļu pozīciju piegādi, kuru kopējā vērtība nepārsniedz 10 % (desmit procentus) no kopējās līguma vērtības.
4. Pušu reorganizācijas gadījumā visas Līgumā noteiktās tiesības un saistības pāriet Pušu tiesību un saistību pārņēmējiem.
5. Savstarpējās Pušu attiecības, kas netika paredzētas parakstot Līgumu, ir regulējamas saskaņā ar Latvijas Republikā spēkā esošiem normatīviem aktiem.
6. Visi paziņojumi Līguma sakarā izdarāmi uz Līgumā norādītajām adresēm, un visos paziņojumos (sarakstē, apmaksas dokumentos u.c. dokumentos) Pusēm jānorāda Līguma numurs.
7. Līgums sastādīts uz 4 lapām ar 1.pielikumu uz 1 lapas, 2.pielikumu uz 73 lapām un 3.pielikumu uz 2 lapām, parakstīts divos identiskos eksemplāros, kuriem ir vienāds juridiskais spēks un no kuriem viens glabājas pie Pasūtītāja un otrs – pie Izpildītāja.

**XII. Pušu atbildīgās personas**

46. Par Līguma organizatorisko izpildi, mēbeļu saskaņošanu, kvalitātes uzraudzību pilnvarotā persona no Pasūtītāja puses:

Vārds, uzvārds: **Valērijs Losevs**,

Amats: Saimnieciskā nodrošinājuma nodaļas vadītājs,

Tālrunis: 654 21830,

E-pasta adrese: <valerijs.losevs@ip.daugavpils.lv>

47. Par Līguma izpildi atbildīgā un pilnvarotā persona no Izpildītāja puses:

Vārds, uzvārds: **Jevgeņijs Loiko,**

Amats: valdes loceklis,

Tālrunis: 26708365,

E-pasta adrese: <administration@l-bizness.lv>

**XII. Līdzēju rekvizīti**

|  |  |
| --- | --- |
| **Daugavpils pilsētas Izglītības pārvalde**  Reģ.Nr.90009737220,  Saules iela 7, Daugavpils, LV-5401  AS “Citadele banka”  kods PARXLV22,  n/k LV13PARX0000850062460  Daugavpils pilsētas Izglītības pārvaldes  vadītāja  \_\_\_\_\_\_\_\_\_\_\_\_\_\_\_\_\_\_\_\_\_\_ M. Isupova | **SIA „L BIZNESS GROUP”**  Reģ. Nr. 41503057572  „Dzirnavas 39”, Stropi, Naujenes pag., Daugavpils nov., LV- 5413  AS „Nordea Bank AB Latvijas filiāle”  Kods NDEALV2X  n/k LV88NDEA0000083712975  Valdes loceklis  \_\_\_\_\_\_\_\_\_\_\_\_\_\_\_\_\_\_\_\_\_ J. Loiko |

1.pielikums

Pie 2016.gada \_\_\_\_. novembra uzņēmuma līguma

**Daugavpils pilsētas Izglītības pārvaldes padotībā esošo   
Daugavpils pilsētas pirmsskolas izglītības iestāžu (piegādes adrešu) saraksts**

|  |  |  |
| --- | --- | --- |
| **Nr.p.k.** | **Tehniskā piedāvājuma pozīcija** | **Skolas nosaukums, piegādes adrese** |
| 1. | 1.-9. | Daugavpils pilsētas 21. pirmsskolas izglītības iestāde, Jātnieku iela 66, Daugavpils. |
| 2. | 10.-12. | Daugavpils pilsētas 29.pirmsskolas izglītības iestāde, Vienības iela 38b, Daugavpils. |
| 3. | 13.-14. | Daugavpils pilsētas 30.pirmsskolas izglītības iestāde, Tukuma iela 47, Daugavpils. |
| 4. | 15.-18. | Daugavpils pilsētas 32.pirmsskolas izglītības iestāde, Malu iela 7, Daugavpils. |
| 5. | 19.-24. | Daugavpils pilsētas 24.pirmsskolas izglītības iestāde, Muzeja iela 9, Daugavpils. |
| 6. | 25.-30. | Daugavpils 27.pirmsskolas izglītības iestāde, Bauskas iela 104a, Daugavpils. |
| 7. | 31.-38. | Daugavpils pilsētas 28.pirmsskolas izglītības iestāde, Liepājas iela 37, Daugavpils. |
| 8. | 39.-50. | Daugavpils pilsētas 26.pirmsskolas izglītības iestāde, Šaurā iela 20, Daugavpils. |

|  |  |
| --- | --- |
| Daugavpils pilsētas Izglītības pārvaldes vadītāja  \_\_\_\_\_\_\_\_\_\_\_\_ M. Isupova | SIA „L BIZNESS GROUP” valdes loceklis  \_\_\_\_\_\_\_\_\_\_\_\_\_\_\_\_ J. Loiko |